“ทองไทย” ขึ้นพรวด 250 บ.ตามตลาดโลก รับบอนด์ยีลด์ร่วง-สหรัฐคว่ำบาตรรัสเซีย
สมาคมค้าทองคำ รายงานราคาทอง เปิดตลาดเช้านี้ “ทองไทย” ขึ้นพรวด 250 บ.ตามตลาดโลก รับบอนด์ยีลด์ร่วง-สหรัฐคว่ำบาตรรัสเซีย 
สมาคมค้าทองคำ รายงานราคาทอง เปิดตลาดเช้านี้ “ทองไทย” ขึ้นพรวด 250 บ.ตามตลาดโลก รับบอนด์ยีลด์ร่วง-สหรัฐคว่ำบาตรรัสเซีย
16 เม.ย. 2564

สมาคมค้าทองคำ รายงานราคาทองในประเทศ (96.5%) เปิดตลาดวันที่ 15 เม.ย.64 เมื่อเวลา 09.25 น.ที่ผ่านมา  ปรับขึ้นพรวดเดียว 250 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่ตลอดทั้งวันมีการประกาศราคาทั้งหมด 4 รอบ รวมราคาปรับลดลง 200 บาท
โดยราคาทองคำแท่งวันนี้ รับซื้ออยู่ที่บาทละ 25,950.00 บาท ขายออกที่ราคาบาทละ 26,050.00 บาท
ทองรูปพรรณ รับซื้ออยู่ที่ราคาบาทละ 25,483.96 บาท ขายออกที่บาทละ 26,550.00 บาท
ราคาทองคำ Spot เช้านี้เคลื่อนไหวที่บริเวณ 1,760 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 30.5 ดอลลาร์ สู่ระดับ 1,766.8 ดอลลาร์ เนื่องมาจากได้รับแรงหนุนจากอัตราผลตอบแทนพันธบัตรสหรัฐที่ร่วงลงแตะระดับต่ำสุดในรอบ 4 สัปดาห์ รวมถึง แรงซื้อสินทรัพย์ปลอดภัย จากสถานการณ์ความตึงเครียดระหว่างสหรัฐและรัสเซีย หลังมีรายงานข่าวว่าสหรัฐประกาศคว่ำบาตรรัสเซีย และพร้อมกับขับไล่ทูตรัสเซีย 10 คนออกจากประเทศ เพื่อตอบโต้การที่รัสเซียแทรกแซงการเลือกตั้งและ แฮกข้อมูลของสหรัฐ